2. ลักษณะการประกอบธุรกิจ

ประวัติความเป็นมา

บริษัท อินเทอร์เน็ตประเทศไทย จำกัด (มหาชน) (“บริษัท”)
ประกอบธุรกิจให้บริการอินเทอร์เน็ตและโครงสร้างพื้นฐานสำหรับการดำเนินธุรกิจบนอินเทอร์เน็ต
โดยก่อนที่จะดำเนินจัดตั้งเป็นบริษัทตามมติคณะรัฐมนตรีเมื่อวันที่ 14 พฤษภาคม 2539
ได้มีการให้บริการอินเทอร์เน็ตในเชิงพาณิชย์ในชื่อของ ศูนย์บริการอินเทอร์เน็ตประเทศไทย
(Internet Thailand Service Center : ITSC) มาตั้งแต่วันที่ 1 มีนาคม 2538
และได้จดทะเบียนเป็นบริษัทเมื่อวันที่ 13 พฤษภาคม 2540 โดยมีทุนชำระแล้วเท่ากับ 16 ล้านบาท
มูลค่าที่ตราไว้หุ้นละ 10 บาท

ต่อมาบริษัทได้แปรสภาพเป็นบริษัทมหาชน และเพิ่มทุนจดทะเบียนตามมติคณะรัฐมนตรีเมื่อวันที่ 28
สิงหาคม 2544 โดยปัจจุบันบริษัทมีทุนจดทะเบียนและชำระแล้วเป็นจำนวน 250 ล้านบาท
มูลค่าที่ตราไว้หุ้นละ 1 บาท โดยสัดส่วนการถือหุ้น คือ การสื่อสารแห่งประเทศไทย
ถือหุ้นในอัตราร้อยละ 16 บริษัท ทศท คอร์ปอเรชั่น จำกัด (มหาชน) ถือหุ้นในอัตราร้อยละ 16
สำนักงานพัฒนาวิทยาศาสตร์และเทคโนโลยีแห่งชาติ ถือหุ้นในอัตราร้อยละ 17
พนักงานและผู้ลงทุนทั่วไปถือหุ้นในอัตราร้อยละ 51
โดยเข้าทำการซื้อขายในตลาดหลักทรัพย์ตั้งแต่วันที่ 14 พฤศจิกายน 2544 เป็นต้นมา

บริษัทได้รับอนุมัติจาก กสท. เมื่อวันที่ 9 ตุลาคม 2540 ให้ดำเนินการเป็นผู้ให้บริการเชื่อมต่ออินเทอร์เน็ตแก่ลูกค้าประเภทนิติบุคคลหรือองค์กรและประเภทบุคคล โดยไม่มีการสิ้นสุดของอายุการได้สิทธิดำเนินการดังกล่าว มีพื้นที่ให้บริการอินเทอร์เน็ตครอบคลุมทั้ง 76 จังหวัดทั่วประเทศ นอกจากการให้บริการเชื่อมต่ออินเทอร์เน็ตแล้ว บริษัทยังมีการให้บริการประเภทอื่น ๆ ได้แก่ ศูนย์ข้อมูลอินเทอร์เน็ต (Internet Data Center : IDC) ซึ่งเป็นบริการรับฝากข้อมูลธุรกิจบนเครือข่ายอินเทอร์เน็ตหลัก (Internet backbone) ของบริษัท นอกจากนี้ยังมีบริการเกี่ยวกับการให้บริการพื้นที่ซื้อขายสินค้าผ่านเว็บไซต์ ชื่อ Thai.com รวมถึงบริการจดโดเมนเนม และบริการระบบชำระเงินออนไลน์ผ่านอินเทอร์เน็ต

การเปลี่ยนแปลงที่สำคัญของบริษัท

เนื่องจากความต้องการบริการเชื่อมต่ออินเทอร์เน็ต
และบริการด้านเทคโนโลยีสารสนเทศในองค์กรธุรกิจ มีอัตราเพิ่มขึ้นอย่างรวดเร็วในปัจจุบัน
ทำให้อาคารที่ทำการเดิมไม่สามารถรองรับการเติบโตของบริษัทได้ บริษัทจึงย้ายสำนักงาน
ไปยังอาคารไอเอฟซีทีทาวเออร์ ซึ่งเป็นอาคารสำนักงานขนาด 80,000 ตารางเมตร
ตั้งอยู่บนถนนเพชรบุรีตัดใหม่ เมื่อเดือนพฤษภาคม 2545 โดยที่ตั้งสำนักงานแห่งใหม่นี้จะทำให้บริษัท
มีพื้นที่ในการรองรับปริมาณงาน จำนวนพนักงาน และเทคโนโลยีสมัยใหม่ได้อย่างมีประสิทธิภาพยิ่งขึ้น
รวมทั้งยังเป็นการเพิ่มโอกาสทางธุรกิจในการให้บริการเทคโนโลยีสารสนเทศอีกด้วย

โดยสำนักงานเดิมจะเป็นสถานที่ตั้งศูนย์เครือข่ายคอมพิวเตอร์แห่งที่ 2
ทำงานขนานและสำรองกับศูนย์เครือข่ายคอมพิวเตอร์ที่สำนักงานใหม่
ซึ่งจะทำให้การให้บริการมีประสิทธิภาพมากยิ่งขึ้น
โดยศูนย์เครือข่ายคอมพิวเตอร์ที่สำนักงานใหม่ซึ่งตั้งอยู่ในกลางใจเมืองจะเป็นศูนย์กลางการให้บริการใหม่ๆ
เช่น บริการ Internet Data Center บริการ MetroLAN
ซึ่งจะเป็นการเชื่อมต่อระบบการสื่อสารความเร็วสูงที่มีประสิทธิภาพ วางใจได้ และต้นทุนต่ำ
ไปยังอาคารธุรกิจต่างๆ นอกจากนี้ ภายในอาคารเดียวกัน
ยังจะเป็นที่ตั้งของหน่วยงานและบริษัทชั้นนำด้านไอทีอีกหลายแห่ง
เพื่อให้พื้นที่นี้เป็นศูนย์รวมธุรกิจด้านไอที หรือ ชุมชนไอที (IT Cluster) ในประเทศไทย

นอกจากการเปลี่ยนแปลงที่ตั้งสำนักงานใหญ่แล้ว บริษัท
ยังได้เริ่มรอบบัญชีใหม่ตามมติที่ประชุมคณะกรรมการบริษัทครั้งที่ 4/2544 เมื่อวันที่ 30 พฤศจิกายน
2544 ที่มีมติอนุมัติให้เปลี่ยนรอบบัญชีจากเดิมที่ใช้ตามปีงบประมาณเป็นปีปฏิทิน คือ เริ่มตั้งแต่วันที่1
มกราคม ถึงวันที่ 31 ธันวาคม ของทุกปี โดยปี 2545 นี้เป็นปีแรกที่ใช้รอบบัญชีใหม่
เพื่อให้งบการเงินสอดคล้องกับมาตรฐานสากล
และสามารถเปรียบเทียบผลการดำเนินงานของบริษัทอื่นในอุตสาหกรรมเดียวกันได้

ภาพรวมการประกอบธุรกิจของบริษัท

 บริษัทดำเนินธุรกิจให้บริการอินเทอร์เน็ตในเชิงพาณิชย์ โดยเปิดให้บริการอินเทอร์เน็ตสำหรับองค์กรธุรกิจและบุคคลทั่วไป รวมทั้งให้บริการโครงสร้างพื้นฐานสำหรับการดำเนินธุรกิจบนอินเทอร์เน็ต (e-Business Infrastructure Structure Provider) เช่น โครงการพาณิชย์อิเล็กทรอนิกส์ผ่านเว็บไซต์ www.thai.com ซึ่งสมาชิกของโครงการสามารถทำธุรกรรมซื้อขายออนไลน์ได้ทันทีโดยรับรองความปลอดภัยจากธนาคารชั้นนำของประเทศ โครงการ IT service ต่างๆที่มีความร่วมมือกับพันธมิตรธุรกิจของบริษัท

เป้าหมายการดำเนินธุรกิจ

เป็นผู้ให้บริการโครงสร้างพื้นฐานของ e-Business
เพื่อให้ธุรกิจไทยใช้เป็นเครื่องมือในการเพิ่มความสามารถในการแข่งขัน

โครงสร้างรายได้

+---------------------+----------+----+----------+----+---------+----+
| รายละเอียดของรายได้   | ปี 2545   |    | ปี 2544   |    | ปี 2544  |    |
|                     |          |    | (        |    |         |    |
|                     |          |    | งวดพิเศษ) |    |         |    |
|                     |          |    | ^(1/)    |    |         |    |
+---------------------+----------+----+----------+----+---------+----+
| หน่วย : ล้านบาท       | ม.ค.     | %  | ต.ค.     | %  | ต.ค.    | %  |
|                     | 45 -     |    | 44 -     |    | 43 -    |    |
|                     | ธ.ค. 45  |    | ธ.ค. 44  |    | ก.ย.44  |    |
+---------------------+----------+----+----------+----+---------+----+
| รายได้จากการให้บริการ  |          |    |          |    |         |    |
+---------------------+----------+----+----------+----+---------+----+
| บริการเชื่อมต          |          |    |          |    |         |    |
| ่ออินเทอร์เน็ต (Access) |          |    |          |    |         |    |
+---------------------+----------+----+----------+----+---------+----+
| - ลูกค้าประเภทองค์กร   | 439.67   | 7  | 92.18    | 7  | 309.06  | 7  |
|                     |          | 3. |          | 5. |         | 2. |
|                     |          | 70 |          | 96 |         | 11 |
+---------------------+----------+----+----------+----+---------+----+
|   - ลูกค้าประเภทบุคคล  | 88.31    | 1  | 20.57    | 1  | 87.26   | 2  |
|                     |          | 4. |          | 6. |         | 0. |
|                     |          | 80 |          | 95 |         | 36 |
+---------------------+----------+----+----------+----+---------+----+
| รวม                 | 527.98   | 8  | 112.75   | 9  | 396.32  | 9  |
|                     |          | 8. |          | 2. |         | 2. |
|                     |          | 50 |          | 91 |         | 47 |
+---------------------+----------+----+----------+----+---------+----+
| -   บริการโคร        | 31.92    | 5. | 5.98     | 4. | 18.36   | 4. |
| งสร้างพื้นฐานสำหรับการด |          | 35 |          | 93 |         | 28 |
| ำเนินธุรกิจบนอินเทอร์เน็ต |          |    |          |    |         |    |
|     (Non-access)    |          |    |          |    |         |    |
|     ^(2/)           |          |    |          |    |         |    |
+---------------------+----------+----+----------+----+---------+----+
| รว                  | 559.90   | 9  | 118.73   | 9  | 414.68  | 9  |
| มรายได้จากการให้บริการ |          | 3. |          | 7. |         | 6. |
|                     |          | 85 |          | 84 |         | 75 |
+---------------------+----------+----+----------+----+---------+----+
| รายได้จากการขาย^(3/) | 25.07    | 4. | 0.66     | 0. | 7.13    | 1. |
|                     |          | 20 |          | 54 |         | 67 |
+---------------------+----------+----+----------+----+---------+----+
| รายได้อื่น ^(4/)       | 11.6     | 1. | 1.96     | 1. | 6.78    | 1. |
|                     |          | 95 |          | 62 |         | 58 |
+---------------------+----------+----+----------+----+---------+----+
| รวม                 | 596.57   | 10 | 121.35   | 10 | 428.58  | 10 |
|                     |          | 0. |          | 0. |         | 0. |
|                     |          | 00 |          | 00 |         | 00 |
+---------------------+----------+----+----------+----+---------+----+

หมายเหตุ : 1/ มีการเปลี่ยนงวดปีบัญชี จาก ตุลาคม-กันยายน เป็น มกราคม-ธันวาคม
โดยเริ่มตั้งแต่ปี 2545 เป็นต้นไป

2/ รายได้จากบริการโครงสร้างพื้นฐานสำหรับการดำเนินธุรกิจบนอินเทอร์เน็ต (Non-access)
หมายถึง รายได้จากศูนย์ข้อมูลอินเทอร์เน็ต (IDC) รายได้จากการให้บริการพื้นที่ขายสินค้าผ่าน
thai.com และ รายได้จากการรับบริหารเครือข่ายโฆษณาผ่านสื่อออนไลน์ (Inet Ideas)

  3/ รายได้จากการขาย หมายถึง รายได้จากการขายอุปกรณ์คอมพิวเตอร์
  หรืออุปกรณ์อื่นๆที่เกี่ยวข้อง ให้แก่ลูกค้าประเภทองค์กร
  ซึ่งจะต้องดำเนินการติดตั้งอุปกรณ์ดังกล่าวเพื่อใช้ในการเชื่อมต่ออินเทอร์เน็ต
  โดยบริษัทจะติดต่อสั่งซื้ออุปกรณ์ดังกล่าวจากผู้จำหน่ายอุปกรณ์มาจำหน่ายต่อให้แก่ลูกค้าตามที่ลูกค้าต้องการในราคาที่บวกกำไร
  ณ ระดับหนึ่ง และรายได้จากการขายสินค้าต่างๆ ผ่าน thai.com

  4/ รายได้อื่น ประกอบด้วย ดอกเบี้ยรับ
  รายได้จากการให้บริการระบบชำระเงินออนไลน์ผ่านระบบอินเทอร์เน็ต และรายได้อื่น

บุคลากรของบริษัท

ณ วันที่ 31 ธันวาคม 2545 บริษัทมีพนักงานรวมทั้งสิ้น 191 คน